Rytų Australijos srovė
Rytų Australijos srovė – šiltoji paviršinė vandenyninė srovė, tekanti Ramiajame vandenyne prie rytinių Australijos krantų. Pietų Pasatų srovės atšaka. Vandens temperatūra žiemą 11–20 °C, vasarą 15–26 °C. Tėkmės greitis – 30–50 cm/s, vidurinėje dalyje – virš 75 cm/s. Srovės plotis tarp 25 ir 35 ° p. pl. lygiagrečių – 100–200 km. Rytų Australijos srovė teka iš šiaurės į pietus (per Koralų, Tasmano jūras), ties Tasmanija susilieja su Vakarinių Vėjų srove.